|  |  |  |  |
| --- | --- | --- | --- |
| **Descriere probă** | **Data probei** | **Locația** | **Ora desfășurării probei** |
| Data publicării anunțului | 11.04.2024 | Site-ul Primăriei M-Ciuc  [www.miercureaciuc.ro](http://www.miercureaciuc.ro)  [www.szereda.ro](http://www.szereda.ro) | - |
| Data limită depunere dosare | 30.04.2024 | Sediul Poliției Locale, M-Ciuc, P-ța Cetății nr. 1 | - |
| Data selectării dosarelor | 10.05.2024 | Sediul Poliției Locale, M-Ciuc, P-ța Cetății nr. 1 | - |
| Perioada de contestație | 13.05.2024 – 14.05.2024 | Sediul Poliției Locale, M-Ciuc, P-ța Cetății nr. 1 | - |
| Proba suplimentară – test raționament logic | 16.05.2024 | Sediul Poliției Locale, M-Ciuc, P-ța Cetății nr. 1 | 10,00 |
| Proba suplimentară – sport | 17.05.2024 | Parcul de Sport FK, situat pe str. Lunca Mare, nr. 13 | 10,00 |
| Proba scrisă | 20.05.2024 | Sediul Poliției Locale, M-Ciuc, P-ța Cetății nr. 1 | 10,00 |

**Poliția Locală a Municipiului Miercurea – Ciuc**, cu sediul în municipiul Miercurea - Ciuc, P-ța Cetății, nr. 1, jud. Harghita, organizează concurs de recrutare cu durată normală a timpului de muncă care este, de regulă, de 8 ore/zi, 40 ore pe săptămână, pentru ocuparea **unei funcții publice vacante de execuție de polițist local,** după agenda următoare:

Data interviului va fi comunicată ulterior, dar se va susține într-un termen de 8 zile lucrătoare de la data susținerii probei scrise. Locația: Sediul Poliției Locale, M-Ciuc, P-ța Cetății nr. 1

**Post vacant:**

* **din cadrul Compartimentului Ordine Publică și Intervenții**
* Polițist local, clasa I, grad profesional asistent – 1 post;
* Condițiile generale de participare la concursul de recrutare:

candidații trebuie să îndeplinească condițiile prevăzute de art. 465 din O.U.G. nr. 57/2019 – Codul administrativ, cu modificările și completările ulterioare;

* Condițiile specifice de participare la concursul de recrutare:
* ***Polițist local, clasa I, grad profesional asistent – 1 post***
* studii universitare de licență absolvite cu diplomă de licență sau echivalentă în unul dintre următoarele domenii: științe sociale, științe umaniste și arte (filologie, filosofie, istorie, studii culturale), știința sportului și educației fizice;
* 1 an vechime minimă în specialitatea studiilor necesare exercitării funcției publice;
* capacitate de a lua decizii în situații limită – test raționament logic (întrebări de gândire logică, de înțelegerea unui text scris și de gândire analitică);
* rezistență la efort fizic, care se testează prin proba sportivă.

**Conținut dosar:**

Dosarele de înscriere la concurs trebuie să conțină **în mod obligatoriu**:

1. formularul de înscriere (se obține de la sediul Poliției Locale sau atașat prezentului anunț);
2. copia actului de identitate;
3. copia actului doveditor emis de autoritățile competente, în cazul în care a intervenit schimbarea numelui consemnat în certificat de naștere;
4. copia carnetului de muncă și/sau a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului/funcției sau pentru exercitarea profesiei, potrivit prevederilor O.U.G nr. 57/2019;
5. copii ale diplomelor de studii sau echivalente în specialitatea studiilor necesare ocupării funcției publice, certificatelor și altor documente, care atestă efectuarea unor specializări și perfecționări, sau deținerea unor competențe specifice, după caz;
6. copia adeverinței care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului, și a avizului psihologic eliberat pe baza unei evaluări psihologice organizate prin intermediul unităților specializate acreditate în condițiile legii, valabil potrivit prevederilor legale;
7. copia adeverinței care atestă starea de sănătate corespunzătoare pentru efort fizic, în cazul funcțiilor publice pentru a căror ocupare este necesară îndeplinirea unor condiții specifice care implică efort fizic și se testează prin probă suplimentară;
8. cazierul judiciar;
9. declarația pe propria răspundere, prin completarea rubricii corespunzătoare din formularul de înscriere, sau adeverința care să ateste lipsa calității de lucrător al Securității sau colaborator al acesteia, în condițiile prevăzute de legislația specifică;
10. declarația pe propria răspundere, prin completarea rubricii corespunzătoare din formularul de înscriere, privind faptul că, în ultimii 3 ani, persoana nu a fost destituită sau nu i-a încetat contractul individual de muncă pentru motive disciplinare;
11. să posede aviz psihologic pentru portarmă;
12. curriculum vitae, modelul comun european, semnat și datat în fiecare pagină;
13. să posede permis de conducere cat. B.

Actele solicitate în copie vor fi prezentate **și în original** în vederea verificării conformității acestora.

* Adeverințele care au un alt format decât cel prevăzut la art. 137 lit. e) din Anexa 10 la O.U.G. nr. 57/2019, cu modificările și completările ulterioare, trebuie să cuprindă elemente similare din care să rezulte cel puțin următoarele informații: funcția/funcțiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfășurării activității, vechimea în muncă acumulată, precum și vechimea în specialitatea studiilor.
* Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.

**Înscrierea la concurs se va face la sediul Poliției Locale a Municipiului Miercurea-Ciuc, Piața Cetății nr. 1, în perioada 11.04.2024 – 30.04.2024 inclusiv, în zilele lucrătoare, între orele 07.00–15.00.**

Relații suplimentare: la sediul Poliției Locale a Municipiului Miercurea-Ciuc.

Persoana de contact: Murza Andrea-Julia, consilier superior, tel: 0266-315120/int.221, e-mail: [office@pollocmciuc.ro](mailto:office@pollocmciuc.ro)

**Anexat prezentului se afișează:**

1. Formular de înscriere

2. Adeverință angajator – model

3. Procedura de organizare și desfășurare a concursului de recrutare pentru ocuparea unor funcții publice specifice de execuție la Poliția Locală a Municipiului Miercurea-Ciuc anexa la Decizia nr. 1/2022 al directorului executiv, cu modificările și completările ulterioare

4. Bibliografia și tematica

5. Atribuțiile prevăzute în fișa postului